Schallsched wird erstmols 779 in ere Schenkigsurchunde  vum Kloster Lorsch erwähnt. Ab 1218 hän d'Ortschafte vum hütige Schallsched dr Grafe vu Friburg usem Erb vu dr Zähringer Herrschaft in Friburg im Brisgau ghört. Im Lauf vum 14. Johrhundert ybernämme d'Friburger Grafe d'Herrschaft Badewiler, wo no mitsamt dr Ortschafte vum hütige Schallsched yber d'Markgrafe Hachberg-Sauseberg 1503 an d'Markgrafe vu Bade un anno 1806 ans Großherzogtum Bade fallt.